દેશનાં બંન્ને સંસદીય ગૃહોમાં 91મો બંધારણીય સુધારો પસાર કરવામાં આવ્યો હતો, જે ત્યારબાદ રાષ્ટ્રપતિની મંજૂરીથી કાયદો બની ગયો હતો. ત્યાર બાદ કોઇ પણ રાજ્યમાં મંત્રીમંડળનું કદ 15%થી વધુ ન હોવું જોઇએ તેવી જોગવાઇ કરવામાં આવી હતી. જો કે તે છતા ગુજરાતમાં પોર્લામેન્ટરી સેક્રેટરી બનાવવામાં આવે છે. શું સરકાર પાર્લામેન્ટરી સેક્રેટરી રાખી શકે? શક્તિસિંહ ગોહિલે વધુમાં જણાવ્યું કે, ગુજરાતનાં મુખ્યમંત્રી પોતાના પક્ષની અંદર રહેલા વિવાદોને છુપાવવા સંસદીય સચિવોની નિમણુંક કરવાની વાતો કરે છે તે તદ્દન ગેરબંધારણીય છે અને તે સુપ્રિમ કોર્ટનાં આદેશની અવગણના છે.